Tusarniut pillugu ”**Siusinaartumik pensionisaqarnermut maalaaruteqartarfik pillugu Namminersorlutik oqartussat nalunaarutaannut missingiut”**

10-04-2025
Suliap nr. 2024 - 23903
Akt. id. 25246055

Postboks 970

3900 Nuuk

Tlf. (+299) 34 50 00

Fax (+299) 34 63 64

E-mail: isn@nanoq.gl

www.naalakkersuisut.gl

**Tusarniummut nassuiaat**

Isumaginninnermut, Suliffeqarnermut Nunamullu namminermut Naalakkersuisoqarfiup matumuuna ”Siusinaartumik pensionisaqarnermut maalaaruteqartarfik pillugu Namminersorlutik oqartussat nalunaarutaannut missingiut” tamanut tusaarniutigalugu nassiuppaa.

**Tunualiaqut**

Siusinaarluni pensionisiaqarneq pillugu Inatsisartut inatsisaat nr. 40, 9. decemberi 2015-meersumi Naalakkersuisut sulisinnaassutsip annertussusaa pillugu nalilersuinikkut nalilersueqqinnikkullu kommunalbestyrelsemit aalajangersaaffigineqartartut pillugit maalaarutinik suliaqartartussamik attuumassuteqanngitsumik qitiusoqarfimmi siusinaartumik pensionisiaqarnermut maalaaruteqartarfimmik pilersitsissasut aalajangiunneqarpoq.

Siusinaartumik pensionisiaqarnermut maalaaruteqartarfik namminersortuuvoq attuumassuteqarani, tamannalu isumaqarpoq qaqugukkulluunniit Naalakkersuisoq atuuttoq maalaaruteqartarfiup sulianik ingerlatsineranut aalajangiisinnaatitaanngitsoq.

Siusinaartumik pensionisiaqarnermut maalaaruteqartarfiup aalajangiussai pisortani allaffissornikkut aqutsisoqarfinnut allanut atuutsinneqarsinnaanngillat suliassaqarfimmullu Naalakkersuisoq maalaaruteqartarfiup aalajangiussaanut allannguisinnaatitaani atuukkunnaarsitsisinnaatitaananilu.

Allannguutitut inatsimmi nr. 55, 25. novemberi 2024-meersumi Siusinaartumik pensionisiaqarnermut maalaaruteqartarfiup suleriusissani Naalakkersuisut aalajangersarnagit nammineq aalajangersassagai aalajangiunneqarpoq.

**Tamakkiisumik tusarniaaneq pillugu**

Oqaaseqaatit Isumaginninnermut, Suliffeqarnermut Nunamullu namminermut Naalakkersuisoqarfimmut nassiunneqassapput uunga isn@nanoq.gl Julie Dybro Madsen ilanngullu jdmn@nanoq.gl.

*Tusarniummut akissuteqarnissamut piffissaliussaq kingusinnerpaamik 8. maj 2025*

**Ilanngussaq:**

1. ”Siusinaartumik pensionisaqarnermut maalaaruteqartarfik pillugu Namminersorlutik oqartussat nalunaarutaannut missingiut”

Inussiarnersumik inuulluaqqusillunga

Julie Dybro Madsen

Inatsisilerituutut Fuldmægtigi

Afdeling for Jura